b'\n_START_ARTICLE_\nGutorm Gjessing\n_START_PARAGRAPH_\nGutorm Gjessing (14. huhtikuuta 1906 Stranda \xe2\x80\x93 27. huhtikuuta 1979) oli norjalainen kansatieteilij\xc3\xa4. H\xc3\xa4n oli vuosina 1947\xe2\x80\x931973 Oslon yliopiston kansatieteen professori ja Oslon Etnografisk museumin johtaja.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nVuonna 1924 Gjessing valmistui Oslon katedraalikoulusta ja kirjautui arkeologian maisterikoulutukseen. H\xc3\xa4n valmistui maisteriksi vuonna 1931 ja sai tohtorin arvonimen vuonna 1934. V\xc3\xa4it\xc3\xb6skirjan aiheena oli Studier i norsk merovingertid. Ensimm\xc3\xa4inen ty\xc3\xb6paikka oli Tromssan museossa, jossa h\xc3\xa4n toimi konservaattorina vuosina 1936\xe2\x88\x921940. Yhdess\xc3\xa4 Gjertrud Gjessingin kanssa he aloittivat saamelaisten kansanperinteen tutkimisen vuonna 1940. H\xc3\xa4n on kirjoittanut aihelmia ja kirjoja my\xc3\xb6s pyyntikulttuurista, Pohjois-Norjan ja Tr\xc3\xb8ndelagin kalliopiirroksista ja suorittanut kaivauksia muun muassa Tr\xc3\xa6nassa._NEWLINE_Vuosina 1940\xe2\x88\x921946 h\xc3\xa4n toimi arkeologian konservaattorina Oldsaksamlingenissa Oslon Yliopistossa. Toisen maailmansodan p\xc3\xa4\xc3\xa4tytty\xc3\xa4 julkaistiin noin 500 sivuinen Norges steinalder, joka oli kirjoitettu kansanomaiseen tyyliin. H\xc3\xa4n toimi vuosina 1946\xe2\x88\x921947 Rockefeller-stipendiaattina USA:ssa._NEWLINE_Jo Troms\xc3\xb8n ajoista saakka antoi h\xc3\xa4n itsens\xc3\xa4 saamelaisasialle. H\xc3\xa4n toimi n\xc3\xa4kyv\xc3\xa4sti saamelais-norjalaisen vastakkaisasettelun kritisoijana. Vuonna 1951 sai h\xc3\xa4n siirretty\xc3\xa4 Kansanperinteen osaston saamelaiskokoelmat Norsk folkemuseumiin sill\xc3\xa4 ajatuksella, ett\xc3\xa4 saamelaisten kulttuuri tulisi olla samanarvoisena esill\xc3\xa4 norjalaisten menneisyytt\xc3\xa4 esitelev\xc3\xa4ss\xc3\xa4 kansallismuseossa. H\xc3\xa4nest\xc3\xa4 tuli Saamelaiskomitean j\xc3\xa4sen vuonna 1956._NEWLINE_Gjessing oli aina poliittisesti aktiivinen. H\xc3\xa4n oli perustamassa Sosialistista kansanpuoluetta (Sosialistisk Folkeparti) yhdess\xc3\xa4 Finn Gustavsenin ja Knut L\xc3\xb8fsnesin kanssa. H\xc3\xa4n toimi aikanaan puhemiehen\xc3\xa4 rauhanyhdistyksess\xc3\xa4 Folkereisning Mot Krig.'